*Din første Konsultation:*
Din rejse begynder i det øjeblik, GrandMaster Huang byder dig velkommen ind i et af vores behandlingsrum. Her vil en indledende konsultation finde sted, hvor GrandMaster Huang vil stille en række spørgsmål for at forstå din helbredshistorie og de aktuelle symptomer, du oplever. Denne dialog hjælper med at skræddersy en behandlingsplan specifikt til dine behov. GrandMaster Huang vil også foretage en fysisk undersøgelse for at mærke din krops energibaner, hvilket er centralt for akupunkturbehandlingen.
Den indledende konsultation er designet til at være grundig, men ikke overvældende. Det er ikke nødvendigt med en lang beskrivelse af tidligere lægebesøg eller behandlinger, da vi arbejder med et helt andet udgangspunkt i forståelsen af kroppen. Varigheden af konsultationen kan variere afhængig af den enkelte situation, men målet er altid at indhente de nødvendige oplysninger for at sikre en effektiv og målrettet akupunkturbehandling.
*Behandlingen:*
Efter den indledende konsultation vil GrandMaster Huang vurdere, hvilken akupunkturbehandlingsform der vil være mest gavnlig for dig. En behandling kan indebære akupunktur samt en eller flere af følgende behandlingsmetoder såsom moxa, cupping, gua sha og energibanemassage.
Varigheden af en behandling kan variere markant fra person til person og de underlæggende årsager vi behandler. I nogle tilfælde er den mest effektive behandling 10-20 min og andretilfælde 30-45 min. Akupunktur er indføringen af tynde nåle i specifikke punkter på kroppen. Det er ikke antallet af nåle, men valget af de specifikke punkter, dybden, retningen, varigheden og sammenspillet mellem dem, som er afgørende for behandlingens effektivitet. Akupunktur er en holistisk behandlingsmetode, der ikke kun balancerer kroppens energibaner, men også hjælper med at transportere affaldsstoffer ud af kroppen. Når nålene er sat i, vil lyset blive dæmpet, og du vil få tid til at slappe af, mens behandlingen virker. GrandMaster Huang vil regelmæssigt tjekke ind for at sikre din komfort og overvåge behandlingens forløb.
*Efter behandlingen:*
Efter behandlingen vil nålene blive fjernet og i vurderer, hvordan behandlingen gik, hvordan du føler dig, samt eventuelle fremskridt. Afhængig af din individuelle respons på behandlingen, vil GrandMaster Huang give anbefalinger for det videre behandlingsforløb.
Antallet af behandlinger afhænger af flere parametre, heriblandt din alder, hvor lang tid du har haft symptomer, og dit nuværende energiniveau. For eksempel kan en ung person, der kun for nylig er begyndt at opleve symptomer, helbredes hurtigere end en ældre person, der har haft symptomer over en længere periode. Hver behandlingsplan er individuelt tilpasset for at opnå de bedste resultater og fremme din helbredelse.”